बोले- ड्यूटी टाइम पूरा हो गया; पैसेंजर्स को 6 घंटे बाद बाय रोड दिल्ली भेजा गया
Delhi to Jaipur Flights Diverted Due to Weather Condition. खराब मौसम की वजह से रविवार को दिल्ली से पांच फ्लाइट जयपुर डायवर्ट की गईं। इनमें 3 इंटरनेशनल और 2 डोमेस्टिक फ्लाइट शामिल हैं। इसके कारण 150 से ज्यादा पैसेंजर जयपुर एयरपोर्ट पर परेशान हो गए
लंदन से दिल्ली जा रही एअर इंडिया की इंटरनेशनल फ्लाइट को पायलट जयपुर में छोड़कर चले गए। पायलट का कहना था कि उनका ड्यूटी टाइम पूरा हो गया है। फ्लाइट में सवार पैसेंजर 6 घंटे तक जयपुर एयरपोर्ट पर परेशान होते रहे। बाद में बाय रोड उन्हें दिल्ली भेजा गया।
दिल्ली में खराब मौसम की वजह से रविवार को 3 इंटरनेशनल और 2 डोमेस्टिक फ्लाइट जयपुर डायवर्ट की गईं थी। इनमें एअर इंडिया की दो, स्पाइसजेट की दो और गल्फ स्ट्रीम की एक फ्लाइट थी।
ये फ्लाइट्स हुई थीं डायवर्ट
एअर इंडिया की फ्लाइट AI-112 लंदन से सुबह 6:00 बजे दिल्ली पहुंचने वाली थी। खराब मौसम की वजह से फ्लाइट को जयपुर उतारा गया था। डायवर्ट होने वाली एअर इंडिया की दूसरी फ्लाइट दुबई से दिल्ली जा रही थी। गल्फ स्ट्रीम की फ्लाइट बहरीन से दिल्ली जा रही थी। जबकि स्पाइस जेट की एक फ्लाइट पुणे से जबकि दूसरी गुवाहाटी से दिल्ली जा रही थी।
एविएशन मिनिस्टर को ट्वीट किया, फिर भी छह घंटे परेशान हुए
फ्लाइट में सवार ब्रिटिश-इंडियन अदित ने कहा कि यात्री परेशान हो रहे थे, लेकिन एअर इंडिया ने उन्हें दिल्ली भेजने की व्यवस्था नहीं की। एविएशन मिनिस्टर ज्योतिरादित्य सिंधिया और सांसद राज्यवर्धन सिंह राठौड़ को ट्वीट करके शिकायत की।
इसके बाद एअर इंडिया ने रिप्लाई करके जल्द ही समाधान का वादा किया। फिर भी 6 घंटे से ज्यादा समय तक लोगों को परेशान होना पड़ा।
बाद में एअर इंडिया ने कुछ यात्रियों को वोल्वो बस से, तो कुछ को कैब से दिल्ली भेजा गया।
150 से ज्यादा पैसेंजर्स परेशान रहे
फ्लाइट डायवर्ट होने से इनमें सवार 150 से ज्यादा पैसेंजर्स को करीब 6 घंटे तक जयपुर एयरपोर्ट पर परेशान होना पड़ा। नाराज पैसेंजर्स ने एयरपोर्ट पर हंगामा शुरू कर दिया।
एयरपोर्ट अथॉरिटी की ओर से पैसेंजर्स की नाराजगी दूर करने के लिए उन्हें खाना और अन्य सुविधाएं उपलब्ध कराई गईं।
दिल्ली का सब्स्टीट्यूट एयरपोर्ट बना जयपुर
जयपुर एयरपोर्ट पर मई में पार्किंग-वे का विस्तार किया गया था। पहले जहां जयपुर एयरपोर्ट पर 19 विमान पार्क हो सकते थे। वहीं, अब 33 प्लेन पार्क हो सकते हैं।
इसी के साथ पैरेलल टैक्सी-वे भी तैयार हो चुका है। इसलिए दिल्ली में मौसम खराब होने पर अब ज्यादातर फ्लाइट जयपुर डायवर्ट की जा रही हैं।
ये खबर भी पढ़ें: 
कर्नाटक में रेडबर्ड के ट्रेनी एयरक्राफ्ट की इमरजेंसी लैंडिंग:तकनीकी खराबी आ गई थी, दोनों पायलट सुरक्षित
कर्नाटक के कलबुर्गी (गुलबर्गा) में रविवार को रेडबर्ड फ्लाइट ट्रेनिंग एकेडमी के ट्रेनी एयरक्राफ्ट की पेथसिरुर गांव के खेत में इमरजेंसी लैंडिंग करानी पड़ी। घटना सुबह करीब 9.30 बजे हुई। एयरक्राफ्ट में तकनीकी समस्या आ गई थी। पढ़ें पूरी खबर...